Հենց այս պայմաններում էլ վերջին օրերի մեր լրահոսի գլխավոր թեման դարձավ Պոլսո հայոց պատրիարքական տեղապահ Արամ արքեպիսկոպոս Աթեշյանի նամակը Թուրքիայի նախագահին, որում վերջինս պնդում էր, որ իրենք դեմ են Գերմանիայի կողմից Հայոց ցեղասպանությունը ճանաչող բանաձևի ընդունմանը։ Այս նամակը առաջացրեց մեզանից շատերի բուռն զայրույթն ու քննադատությունը։ Բայց, ինչպես արդեն նշեցի, իրավիճակը շատ ավելի բազմաշերտ է, ու այն պետք է դիտարկել առավել լայն մոտեցումների համաշարում։ Ընդ որում, այդ համաշարը չի սահմանափակվում միայն հայ-թուրքական հակամարտությամբ և Հայաստան-Թուրքիա հարաբերություններով։ Այստեղ պետք է խոսել նաև Հայաստան-Սփյուռք հարաբերությունների ձևաչափերի ու Հայաստանի՝ որպես անկախ պետության կողմից «փափուկ ուժի» քաղաքականության կիրառման մասին։